ai4bharat/Pralekha huggingface dataset:
প্রধানমন্ত্রীরদপ্তর
প্রধান বিচারতি উদয় উমেশ ললিতের শপথ গ্রহণ অনুষ্ঠানে প্রধানমন্ত্রীর অংশগ্রহণ
নয়াদিল্লি, ২৭ অগাস্ট, ২০২২
প্রধানমন্ত্রী শ্রী নরেন্দ্র মোদী আজ দেশের প্রধান বিচারপতি উদয় উমেশ ললিতের শপথ গ্রহণ অনুষ্ঠানে যোগ দেন।
এক ট্যুইট বার্তায় প্রধানমন্ত্রী বলেন, “আমি আজ সকালে ভারতের প্রধান বিচারপতি উদয় উমেশ ললিতের শপথ গ্রহণ অনুষ্ঠানে যোগ দিয়েছি”।
PG/PM/SB
(
প্রধানমন্ত্রীরদপ্তর
প্রধানমন্ত্রী দেশীয় প্রযুক্তিতে প্রস্তুত জ্বালানী ব্যবহার করে প্রথম ঘরোয়া বাণিজ্যিক উড়ান চালু হওয়ায় প্রশংসা করেছেন
নয়াদিল্লি, ১৯ মে, ২০২৩
প্রধানমন্ত্রী শ্রী নরেন্দ্র মোদী ইথানল থেকে বিমানের জ্বালানীর এক ঐতিহাসিক পদক্ষেপ বাস্তবায়িত হওয়ায় এবং আখ থেকে পাওয়া উপাদান দিয়ে দেশীয় প্রযুক্তিতে প্রস্তুত জ্বালানী ব্যবহার করে প্রথম ঘরোয়া বাণিজ্যিক উড়ান চালু হওয়ায় প্রশংসা করেছেন।
এ বিষয়ে কেন্দ্রীয় মন্ত্রী শ্রী হরদীপ সিং পুরীর একটি ট্যুইট সকলের সঙ্গে ভাগ করে নিয়েছেন প্রধানমন্ত্রী। তিনি তাঁর ট্যুইটে বলেন,
“সুসংহত উন্নয়নের লক্ষ্যে আমাদের সকলের অগ্রাধিকারের প্রতিফলন এই কাজ।”
(AC/PM/NS
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৮০ কোটি ৬৭ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ৪ কোটি ২৯ লক্ষেরও বেশি টিকার ডোজ রয়েছে এবং আরও ৬৪ লক্ষ সরবরাহ করা হবে
নয়াদিল্লি, ২৩ সেপ্টেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৮০ কোটি ৬৭ লক্ষ ২৬ হাজার ৩৩৫টি টিকার ডোজ সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ৪ কোটি ২৯ লক্ষ ৩ হাজার ৯০টি ডোজ হাতে রয়েছে। এছাড়াও, আরও ৬৪ লক্ষ টিকার ডোজ শীঘ্রই সরবরাহ করা হবে।
CG/SS/SB
(Visitor Counter : 156
পরিসংখ্যানএবংকর্মসূচিরূপায়ণমন্ত্রক
সাংসদ স্থানীয় এলাকা উন্নয়ন কর্মসূচি  পুনরায় শুরু করা এবং চালিয়ে যাওয়ার প্রস্তাবে মন্ত্রিসভার সায়
নয়াদিল্লি, ১০ নভেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে ২০২০-২১ অর্থবর্ষের বাকি সময়ে এবং পঞ্চদশ অর্থ কমিশনের মেয়াদ উত্তীর্ণ অর্থাৎ ২০২৫-২৬ অর্থবর্ষ পর্যন্ত সাংসদ স্থানীয় এলাকা উন্নয়ন কর্মসূচি  চালিয়ে যাওয়ার প্রস্তাব অনুমোদিত হয়েছে।
কর্মসূচি সম্পর্কে :
• কেন্দ্রীয় সহায়তাপুষ্ট এই কর্মসূচিতে ভারত সরকার তহবিল যোগায়। কর্মসূচির উদ্দেশ্য হ’ল – সংসদীয় এলাকায় পানীয় জল, প্রাথমিক শিক্ষা, জনস্বাস্থ্য, নিকাশি ও সড়ক সহ স্থায়ীভাবে সামুদায়িক সম্পদ সৃষ্টির ওপর গুরুত্ব দেওয়া।
• কর্মসূচিতে প্রত্যেক সাংসদ সদস্যকে ৫ কোটি টাকা দেওয়া হয়। দুটি কিস্তিতে আড়াই কোটি টাকা হিসাবে দেওয়া হয়ে থাকে। অবশ্য, কর্মসূচির নীতি-নির্দেশিকা পূরণ-সাপেক্ষে এই কর্মসূচির সুবিধা পাওয়া যায়।
• সমাজে কোভিড-১৯ এর বিরূপ প্রভাব এবং স্বাস্থ্য ব্যবস্থা পরিচালনার জন্য মন্ত্রিসভা ২০২০’র ৬ এপ্রিল ২০২০-২১ অর্থবর্ষ থেকে ২০২১-২২ অর্থবর্ষ পর্যন্ত এমপি ল্যাড কর্মসূচি সাময়িক বন্ধ রাখার সিদ্ধান্ত নেয়। কর্মসূচির জন্য বরাদ্দ তহবিল কোভিড-১৯ মহামারীর প্রভাব মোকাবিলায় অর্থ মন্ত্রকের কাছে পাঠিয়ে দেওয়া হয়।
• দেশ এখন অর্থ ব্যবস্থায় পুনরুদ্ধারের পথে ফিরে এসেছে। এই কর্মসূচি স্থানীয় মানুষের প্রত্যাশা পূরণে, স্থায়ী সম্পদ সৃষ্টিতে, যেহেতু গুরুত্বপূর্ণ ভূমিকা নিয়েছে, তাই কেন্দ্রীয় মন্ত্রিসভা আজ ২০২১-২২ অর্থবর্ষের বাকি সময়ে এবং ২০২৫-২৬ অর্থবর্ষ পর্যন্ত চালিয়ে যাওয়ার বিষয়ে সম্মতি দিয়েছে।
কেন্দ্রীয় পরিসংখ্যান ও কর্মসূচি রূপায়ণ মন্ত্রক ২০২১-২২ অর্থবর্ষের বাকি সময়ে এমপি ল্যাড কর্মসূচিতে প্রত্যেক সাংসদকে ২ কোটি টাকার তহবিল হস্তান্তরিত করবে। ২০২২-২৩ থেকে ২০২৫-২৬ অর্থবর্ষ পর্যন্ত এই কর্মসূচিতে প্রত্যেক সাংসদকে আগের মতোই দুটি কিস্তিতে আড়াই কোটি টাকা করে মোট ৫ কোটি টাকা দেওয়া হবে। কর্মসূচি শুরুর সময় থেকে এখনও পর্যন্ত ৫৪ হাজার ১৭১ কোটি ৯ লক্ষ টাকা খরচের বিনিময়ে ১৯ লক্ষ ৮৬ হাজার ২০৬টি প্রকল্পের কাজ শেষ হয়েছে।
২০২৫-২৬ পর্যন্ত এই কর্মসূচি রূপায়ণ খাতে মোট ১৭ হাজার ৪১৭ কোটি টাকা খরচ করা হবে।
নির্দিষ্ট নীতি-নির্দেশিকা অনুযায়ী, এই কর্মসূচি রূপায়িত হলেও বিভিন্ন সময়ে তা সংশোধন করা হয়। স্থানীয় সাংসদ যে সমস্ত উন্নয়নমূলক কাজকর্মের সুপারিশ করেন, তা নোডাল ডিস্ট্রিক অথরিটি রূপায়ণ করে থাকে।
কেন্দ্রীয় সহায়তাপুষ্ট এই কর্মসূচিতে ভারত সরকার তহবিল যোগায়। কর্মসূচির উদ্দেশ্য হ’ল – সংসদীয় এলাকায় পানীয় জল, প্রাথমিক শিক্ষা, জনস্বাস্থ্য, নিকাশি ও সড়ক সহ স্থায়ীভাবে সামুদায়িক সম্পদ সৃষ্টির ওপর গুরুত্ব দেওয়া।
কর্মসূচিতে প্রত্যেক সাংসদ সদস্যকে ৫ কোটি টাকা দেওয়া হয়। দুটি কিস্তিতে আড়াই কোটি টাকা হিসাবে দেওয়া হয়ে থাকে। অবশ্য, কর্মসূচির নীতি-নির্দেশিকা পূরণ-সাপেক্ষে এই কর্মসূচির সুবিধা পাওয়া যায়। উল্লেখ করা যেতে পারে, পরিসংখ্যান ও কর্মসূচি রূপায়ণ মন্ত্রক তৃতীয় একটি পক্ষকে দিয়ে দেশের ২১৬টি জেলায় চলতি বর্ষে এই কর্মসূচি মূল্যায়ন করিয়েছে। এই মূল্যায়ন প্রতিবেদনে কর্মসূচি চালিয়ে যাওয়ার প্রস্তাব করা হয়।
CG/BD/SB
(
যোগাযোগওতথ্যপ্রযুক্তিমন্ত্রক
আন্তর্জাতিক পরিবেশ দিবস উপলক্ষ্যে ভারতীয় ডাক বিভাগের স্মারক ডাক টিকিট
কলকাতা , ৫ই জুন , ২০২২
আমাদের পরিবেশকে রক্ষা করার জন্য প্রয়োজনীয় সচেতনতা গড়ে তুলতে রাষ্ট্রসংঘ ‘আন্তর্জাতিক পরিবেশ দিবস’ উদযাপনের উদ্যোগ নেয়। পরিচ্ছন্ন ও সবুজ পৃথিবী গড়ে তোলার উদ্যোগে আজ দেশ জুড়ে ডাক বিভাগের কর্মীরা ৭৫হাজার গাছের চারা পুতেছেন। পশ্চিমবঙ্গ সার্কেলেও কর্মীরা এই উপলক্ষ্যে নানা জায়গায় চার হাজার গাছ লাগিয়েছেন।
আজকের দিনটির স্মরণে ভারতীয় ডাকের পশ্চিমবঙ্গ সার্কেলের মুখ্য পোস্ট মাস্টার জেনারেল শ্রীমতী জে চারুকেসি কলকাতার যোগাযোগ ভবনে একটি স্মারক ডাকটিকিট প্রকাশ করেছেন।
বিশ্বজুড়ে লক্ষ লক্ষ মানুষ প্রতিবছর দিনটি উদযাপন করেন। রাষ্ট্র সংঘের পরিবেশ কর্মসূচীর উদ্যোগে এই দিনটি পালিত হয়। সুইডেন আন্তর্জাতিক পরিবেশ দিবস উদযাপনের দায়িত্ব পালন করে।
১৯৭২ সালে স্টকহোমে মানবজাতির পরিবেশ সংক্রান্ত রাষ্ট্রসংঘের প্রথম সম্মেলনের বিষয় ছিল “শুধুমাত্র একটি পৃথিবী”। সেই সম্মেলনে আন্তর্জাতিক স্তরে স্থিতিশীল উন্নয়নের লক্ষ্যমাত্রা নির্ধারিত হয় এবং আন্তর্জাতিক পরিবেশ দিবস উদযাপনের সিদ্ধান্ত নেওয়া হয়।
CG/CB/SFS
(Visitor Counter : 19
প্রধানমন্ত্রীরদপ্তর
প্রধানমন্ত্রীর নেতৃত্বে নবম বার্ষিক আন্তর্জাতিক যোগ দিবস
নয়াদিল্লি, ২১ জুন, ২০২৩
প্রধানমন্ত্রী শ্রী নরেন্দ্র মোদী নিউ ইয়র্ক সিটিতে রাষ্ট্রসংঘের সদর দপ্তরে আইকনিক নর্থ লন-এ নবম বার্ষিক আন্তর্জাতিক যোগ দিবস উদযাপনে নেতৃত্ব দিয়েছেন।
এ বছরের বিষয় হল ‘বসুধৈব কুটুম্বকম-এর জন্য যোগ'। “বসুধৈব কুটুম্বকম” অথবা “এক বিশ্ব, এক পরিবার, এক ভবিষ্যৎ”।
অনুষ্ঠানে ১৩৫টিরও বেশি দেশের হাজার হাজার যোগ ব্যায়াম উৎসাহীদের কাছ থেকে অভূতপূর্ব সাড়া পাওয়া যায়। একটি যোগ অনুষ্ঠানে সর্বাধিক সংখ্যক দেশের মানুষ অংশগ্রহণের জন্য গিনেস ওয়ার্ল্ড রেকর্ড স্থাপন করেছে। রাষ্ট্রসংঘের মহাসচিব অ্যান্তোনিও গুয়াতারেস-এর একটি ভিডিও বার্তাও শোনানো হয়।
অনুষ্ঠানে উপস্থিত ছিলেন রাষ্ট্রসংঘের সাধারণ পরিষদের সভাপতি মিঃ সাবা করোসি, নিউ ইয়র্ক সিটির মেয়র মিঃ এরিক অ্যাডামস, রাষ্ট্রসংঘের উপমহাসচিব ও রাষ্ট্রসংঘের সুস্থায়ী উন্নয়ন গোষ্ঠীর মিস আমিনা জে মহম্মদ সহ কূটনীতিক, কর্মকর্তা, শিক্ষাবিদ, স্বাস্থ্য পেশাদার, প্রযুক্তিবিদ, শিল্পপতি, মিডিয়া ব্যক্তিত্ব, শিল্পী, আধ্যাত্মিক গুরু এবং যোগ অনুশীলনকারীর মতো সামাজিক সকল স্তরের বিশিষ্ট ব্যক্তিবর্গ।
যোগ অনুষ্ঠানের আগে প্রধানমন্ত্রী মহাত্মা গান্ধীর আবক্ষ মূর্তিতে পুস্পস্তবক অর্পণ করেন, যা ইউএনএসসি-তে ভারতের সভাপতিত্বের সময় উদ্বোধন করা হয়েছিল। এর পরে প্রধানমন্ত্রী নর্থ লনে অবস্থিত শান্তিরক্ষী স্মৃতি সৌধে শ্রদ্ধা জ্ঞাপন করেন।
CG/SS/NS …21.06.23 ….200
(
প্রধানমন্ত্রীরদপ্তর
প্রধানমন্ত্রী "একবিংশ শতাব্দীতে বিদ্যালয় শিক্ষা” শীর্ষক আলোচনাচক্রে বক্তব্য রাখবেন
নয়াদিল্লি, ১০ সেপ্টেম্বর, ২০২০
প্রধানমন্ত্রী শ্রী নরেন্দ্র মোদী ১১ই সেপ্টেম্বর বেলা ১১টায় 'একবিংশ শতাব্দীতে বিদ্যালয় শিক্ষা' শীর্ষক একটি আলোচনাসভায় বক্তব্য রাখবেন। ২০২০-র জাতীয় শিক্ষানীতির জন্য ভিডিও কনফারেন্সের মাধ্যমে এই অনুষ্ঠানের আয়োজন করা হয়েছে।
শিক্ষক পর্বের আওতায় কেন্দ্রীয় শিক্ষা মন্ত্রক ১০ এবং ১১ সেপ্টেম্বর – দু'দিন ধরে এই আলোচনাচক্রের আয়োজন করেছে।
এর আগে প্রধানমন্ত্রী 'কনক্লেভ অন ট্রান্সফরমেশনাল রিফর্মস ইন হায়ার এডুকেশন আন্ডার এনইপি, ২০২০’ শীর্ষক আরেকটি আলোচনায় ৭ আগস্ট উদ্বোধনী ভাষণ দিয়েছিলেন। তিনি ওই দিন জাতীয় শিক্ষানীতির ওপর রাজ্যপালদের আলোচনাচক্রেও বক্তব্য রেখেছেন।
২০২০-র জাতীয় শিক্ষানীতি একবিংশ শতাব্দীর প্রথম শিক্ষানীতি। ১৯৮৬ সালে শিক্ষার ওপর জাতীয় নীতির ৩৪ বছর পর এই নীতি ঘোষিত হয়েছে। বিদ্যালয় এবং উচ্চশিক্ষায় সংস্কার আনার জন্য এই নীতি প্রণয়ন করা হবে।
নতুন এই জাতীয় শিক্ষানীতি দেশে জ্ঞানের ক্ষেত্রে সাম্য ও প্রাণবন্ত সমাজ গড়ে তুলতে সাহায্য করবে। ভারত-কেন্দ্রিক শিক্ষা ব্যবস্থা গড়ে তোলার মধ্য দিয়ে দেশকে সরাসরি আন্তর্জাতিক মহাশক্তিধর হিসেবে গড়ে তোলার স্বপ্ন এই শিক্ষানীতির মাধ্যমে বাস্তবায়িত হবে।
২০২০-র জাতীয় শিক্ষানীতি দেশ জুড়ে বিদ্যালয় শিক্ষায় সংস্কার আনবে। বিদ্যালয় স্তরে শৈশবের প্রথম পর্যায়ে যত্ন এবং শিক্ষা নেওয়ার ওপর গুরুত্ব দেওয়া হয়েছে। আট বছর বয়স পর্যন্ত শিশুদের কথা ভেবে যা করা হবে। বিদ্যালয় শিক্ষা ব্যবস্থা ১০+২ কাঠামোর পরিবর্তে ৫+৩+৩+৪-এ পরিবর্তিত হবে। একবিংশ শতাব্দীর যুগোপযোগী ব্যবস্থার সঙ্গে মিল রেখে গাণিতিক বিষয় এবং বিজ্ঞানমনস্কতা এই ব্যবস্থায় যুক্ত করা হবে। বিদ্যালয় শিক্ষায় নতুন সর্বাঙ্গীণ জাতীয় পাঠক্রম, শিক্ষক-শিক্ষিকাদের জাতীয় স্তরে মান বৃদ্ধি, মূল্যায়নের ক্ষেত্রে সংস্কার এবং শিশুদের সর্বাত্মক বিকাশের ব্যবস্থা ও ষষ্ঠ শ্রেণী থেকে কারিগরি শিক্ষার ব্যবস্থা করা হবে।
জাতীয় শিক্ষানীতির মাধ্যমে যে সর্বাঙ্গীণ সংস্কারের উদ্যোগ নেওয়া হয়েছে তার ফলে দেশের শিক্ষা ব্যবস্থায় পরিবর্তন আসবে এবং প্রধানমন্ত্রীর আত্মনির্ভর ভারত গড়ার স্বপ্নকে এই শিক্ষা পদ্ধতি সাহায্য করবে।
শিক্ষক-শিক্ষিকাদের সম্মান প্রদর্শনের জন্য ৮ সেপ্টেম্বর থেকে ২৫ সেপ্টেম্বর শিক্ষক পর্ব উদযাপন করা হচ্ছে যার মধ্য দিয়ে নতুন শিক্ষানীতিকে বাস্তবায়িত করার উদ্যোগ নেওয়া হয়েছে। দেশ জুড়ে এই শিক্ষানীতির বিষয়ে নানান আঙ্গিকে বিভিন্ন ওয়েবিনার, ভার্চ্যুয়াল সম্মেলন ও আলোচনাচক্রের আয়োজন করা হয়েছে।
(CG/CB/DM
প্রধানমন্ত্রীরদপ্তর
প্রতিটি পদক্ষেপ আমাদের দেশবাসীর ইচ্ছাশক্তি ও ক্ষমতার প্রতিফলন : প্রধানমন্ত্রী
নয়াদিল্লি, ১১ জুন, ২০২৩
প্রধানমন্ত্রী শ্রী নরেন্দ্র মোদী বিভিন্ন সরকারি প্রকল্পের বিষয়ে লিখিত নিবন্ধ, ভিডিও, গ্রাফিক্স ও তথ্য সকলের সঙ্গে ভাগ করে নিয়েছেন, যার মধ্য দিয়ে দেশবাসীর দৃঢ়সঙ্কল্প প্রতিফলিত হচ্ছে।
এক ট্যুইট বার্তায় প্রধানমন্ত্রী বলেছেন :
“এমন একটি দেশের জন্য কাজ করে গর্ব অনুভব করি, যেখানে দৃঢ়সঙ্কল্পের সঙ্গে সকলে এগিয়ে চলেছেন। বহুপাক্ষিক মঞ্চ থেকে আত্মনির্ভর ভারত, ‘মেক ইন ইন্ডিয়া’র মতো বিভিন্ন পদক্ষেপ আমাদের দেশবাসীর ক্ষমতা ও ইচ্ছাশক্তির প্রতিফলন। #9YearsOfIndiaFirst”
CG/CB/DM
(Visitor Counter : 78
তথ্যওসম্প্রচারমন্ত্রক
আকাশবাণী এবং দূরদর্শনের মাধ্যমে শিক্ষামূলক অনুষ্ঠান
নতুন দিল্লি, ১৬ এপ্রিল, ২০২০
দেশের সরকারী গণমাধ্যমগুলি লকডাউনের মধ্যে ছাত্র-ছাত্রীদের লেখাপড়ার সুবিধের জন্য বিশেষ উদ্যোগ নিয়েছে। বেতার, টেলিভিশন এবং ইউটিউবের মাধ্যমে বিভিন্ন রাজ্য সরকারী প্রতিষ্ঠানের সহযোগিতায় আকাশবাণী ও দূরদর্শন, তাদের আঞ্চলিক চ্যানেলগুলিতে শিক্ষামূলক অনুষ্ঠান প্রচার করছে। ছাত্র-ছাত্রীরা স্কুলে যেতে না পারায়, এই ধরণের অনুষ্ঠানে তারা উপকৃত হচ্ছে। এর ফলে লক্ষ লক্ষ ছাত্র-ছাত্রীদের, বিশেষ করে দশম এবং দ্বাদশ শ্রেণীর ছাত্র-ছাত্রীদের জন্য এই ব্যবস্থায়, তাদের বোর্ডের পরীক্ষা সহ বিভিন্ন প্রতিযোগিতামূলক পরীক্ষার প্রস্তুতিতে সহায়ক হবে।
বিষয়বস্তু-
আকাশবাণী এবং দূরদর্শনের মাধ্যমে সম্প্রচারিত এই অনুষ্ঠানগুলিতে প্রাথমিক, মাধ্যমিক এবং উচ্চমাধ্যমিক স্তরের ছাত্র-ছাত্রীদের সুবিধা হবে। দশম শ্রেণীর ছাত্র-ছাত্রীদের জন্য কিছু কিছু রাজ্যে যে মডেল প্রশ্নপত্রের ব্যবস্থা রয়েছে, সেগুলি নিয়ে এই অনুষ্ঠানে আলোচনা করা হবে। এছাড়াও যারা ইঞ্জিনিয়ারিং এবং ডাক্তারি প্রবেশিকা পরীক্ষায় বসতে ইচ্ছুক, তাদের সুবিধের জন্য কিছু বিশেষ অনুষ্ঠানের ব্যবস্থা করা হয়েছে। অনুষ্ঠানটিকে আরো আকর্ষনীয় করে তুলতে বিশিষ্ট ব্যক্তিত্বরা এই অনুষ্ঠানগুলিতে অংশ্রগ্রহণ করে নানা ঘটনার কথা তুলে ধরবেন। এছাড়া প্রশ্নোত্তর প্রতিযোগতারও ব্যবস্থা করা হয়েছে। ছাত্র-ছাত্রীদের মধ্যে শৃঙ্খলাবোধ বজায় রাখতে এই অনুষ্ঠানগুলি সকাল বেলায় সম্প্রচারিত হবে। কয়েকটি অনুষ্ঠান, সন্ধ্যাবেলায় পুনঃপ্রচারিত হবে।
আকাশবাণী –
বিজয়ওয়াড়া, হায়দ্রাবাদ, বেঙ্গালুরু, তিরুচিরাপল্লী, কোয়েম্বাটুর, পুডুচেরি, মাদুরাই, ত্রিভান্দম, তিরুনেলভেলী, পানাজী, জলগাঁও, রত্নাগিরি, সাংলি, পার্বনী, ঔরঙ্গাবাদ, পুণে, নাগপুর, মুম্বাই, গ্যাংটক, গুয়াহাটি, বিকানের, উদয়পুর, যোধপুর এবং জয়পুরে বিভিন্ন শ্রেণীর নানা বিষয় নিয়ে পাঠদান করা হচ্ছে। ভোপাল, চেন্নাই, কোজিকোঢ় এবং ত্রিশুর আকাশবাণী কেন্দ্র থেকে শিক্ষামূলক অনুষ্ঠান সম্প্রচারিত হচ্ছে।
দূরদর্শন –
কর্ণাটক, তেলেঙ্গানা, অন্ধ্রপ্রদেশ, তামিলনাডু, কেরালা, গুজরাট ও জম্মু-কাশ্মীরের দূরদর্শন কেন্দ্রগুলি শিক্ষামূলক অনুষ্ঠান সম্প্রচার করছে।
শিক্ষামূলক অনুষ্ঠানের জন্য আকাশবাণীর কেন্দ্রগুলি, প্রতিদিন, গড়ে ৩০ মিনিট করে এবং দূরদর্শনের কেন্দ্রগুলি গড়ে আড়াই ঘন্টা করে শিক্ষামূলক অনুষ্ঠান সম্প্রচার করছে।
আকাশবাণীর মাধ্যমে প্রতিদিন মোট ১১ ঘন্টা এবং দূরদর্শনের মাধ্যমে প্রতিদিন মোট ১৭ ঘন্টা অনুষ্ঠান সম্প্রচারিত হয়।
(CG/CB
প্রতিরক্ষামন্ত্রক
আর্মড ফোর্সেস মেডিকেল সার্ভিসেস-এর পক্ষ থেকে দিল্লির সরদার বল্লভ ভাই প্যাটেল কোভিড হাসপাতালে অতিরিক্ত পেশাদার স্বাস্থ্যকর্মী মোতায়েন করা হয়েছে
নতুনদিল্লি, ২৪ এপ্রিল,২০২১
করোনা সংক্রমণ বৃদ্ধির পরিপ্রেক্ষিতে আর্ম ফোর্সেস মেডিকেল সার্ভিসেস-এর পক্ষ থেকে দিল্লি সরদার বল্লভ ভাই প্যাটেল কোভিড হাসপাতালে পেশাদার স্বাস্থ্যকর্মীর সংখ্যা বাড়ানো হয়েছে। ওই হাসপাতালে ২০২০ সালে ২৯৪ জন চিকিৎসক ও স্বাস্থ্যকর্মী ছিলেন। ২০২১-এ ৩৭৮ জনকে নিয়োগ করা হয়েছে। এর মধ্যে ৪৩ জন বিশেষজ্ঞ চিকিৎসক রয়েছেন।
গত ১৯ এপ্রিল ২৫০ টি শয্যা নিয়ে এটি পুনরায় চালু হওয়ার পর দু'ঘণ্টার মধ্যে সমস্ত শয্যা পূর্ণ হয়ে যায়।
CG/ SB
(Visitor Counter : 144
শিল্পওবাণিজ্যমন্ত্রক
তথ্য প্রযুক্তি ক্ষেত্রে পেটেন্ট
নয়াদিল্লি, ১১ ডিসেম্বর, ২০১৯
কন্ট্রোলার জেনারেল অফ পেটেন্স, ডিজাইন্স অ্যান্ড ট্রেড মার্কসের পক্ষ থেকে পাওয়া তথ্য অনুসারে ২০১৮-১৯এ ভারতের বাইরে থেকে ৫ হাজার ৮৫২টি পেটেন্ট বা স্বত্ত্ব দাখিল সংক্রান্ত আবেদনপত্র এসেছে। প্রাপ্ত আবেদনগুলির মধ্যে ৩ হাজার ৫২২টি আবেদন ছিল তথ্য প্রযুক্তি ক্ষেত্রে পেটেন্ট সংক্রান্ত। এছাড়াও, ভারতীয় পেটেন্ট কার্যালয়ে ভারতীয় আবেদনকারীরা ২০১৮-১৯এ পেটেন্ট সহযোগিতা চুক্তির আওতায় ৯৬৬টি আন্তর্জাতিক পেটেন্ট দাখিলের আবেদন জানিয়েছে। দাখিলকারীদের পক্ষ থেকে অনুরোধ করা হয়েছিল পেটেন্ট সংক্রান্ত আবেদনপত্রগুলি বিশ্ব মেধাস্বত্ত্ব সংগঠনের কাছে পাঠিয়ে দিতে। স্বত্ত্ব সহযোগিতা চুক্তি আওতায় ভারতীয় আবেদনকারীদের পক্ষ থেকে ১ হাজার ৬১টি আন্তর্জাতিক আবেদন সরাসরি বিশ্ব মেধা স্বত্ত্ব সংগঠনের কাছে দাখিল করা হয়েছে। এই সংগঠনের প্রতিবেদন অনুযায়ী, ২০১৮তে স্বত্ত্ব সহযোগিতা চুক্তি অনুযায়ী পেটেন্ট সংক্রান্ত আবেদনপত্র দাখিলের ক্ষেত্রে ক্রমতালিকায় ভারতের স্হান ছিল ত্রয়োদশ।
ব্যক্তি বিশেষ ও সংগঠনের পক্ষ থেকে স্বত্ত্ব সংক্রান্ত আবেদনপত্র দাখিলে উৎসাহ দিতে একাধিক ব্যবস্হা গ্রহণ করা হয়েছে। এই লক্ষ্যে সচেতনতামূলক কর্মসূচি আয়োজনের পাশাপাশি, মেধা স্বত্ত্ব অধিকারের সুরক্ষা ও তার সঠিক ব্যবহারিক প্রয়োগ সম্পর্কে নিয়মিত কর্মশিবির আয়োজন করা হয়ে থাকে। লোকসভায় আজ এক লিখিত জবাবে একথা জানান, বাণিজ্য ও শিল্পমন্ত্রী শ্রী পীযূষ গোয়েল।
SSS/BD/NS
(Visitor Counter : 53
কৃষিমন্ত্রক
খারিফ বিপণন মরসুমে ন্যূনতম সহায়ক মূল্যের ক্রিয়া-কলাপ
মোট ৩৪৫৪৪২৯ তুলোর গাঁট যার মূল্য ১০১৪৫.৪৯ কোটি টাকা সংগ্রহ করায় মোট ৬৮৯৫১০ জন কৃষক উপকৃত
নতুন দিল্লী, ৪ ডিসেম্বর, ২০২০
কেন্দ্র বর্তমান খারিফ বিপণন মরসুমে কৃষকদের কাছ থেকে ন্যূনতম সহায়ক মূল্যে ফসল সংগ্রহ অব্যাহত রেখেছে। গত ৩ ডিসেম্বর পর্যন্ত সরকার পাঞ্জাব, হরিয়ানা, উত্তরপ্রদেশ, তেলেঙ্গানা, উত্তরাখণ্ড, তামিলনাডু, চন্ডিগড়, জম্মু ও কাশ্মীর, কেরালা, গুজরাট, অন্ধপ্রদেশ, ওড়িশা, মধ্যপ্রদেশ, মহারাষ্ট্র এবং বিহারে কৃষকদের কাছ থেকে ন্যূনতম সহায়ক মূল্য ৩২৯.৮৬ লক্ষ মেট্রিক টন ধান সংগ্রহ করেছে। গত বছর এর পরিমাণ ছিল ২৭৫.৯৮ লক্ষ মেট্রিক টন। অর্থাৎ গত বছরের তুলনায় ১৯. ৫২ শতাংশ বেশি। এবছর যে ৩২৯.৮৬ লক্ষ মেট্রিক টন ধান সংগ্রহ করা হয়েছে তার মধ্যে পাঞ্জাব একাই দিয়েছে ২০২.৭৭ লক্ষ মেট্রিক টন ধান। যা মোট সংগ্রহের ৬১.৪৭ শতাংশ।
ইতিমধ্যেই ন্যূনতম সহায়ক মূল্যে ধান বিক্রি করে ৩১.৭৮ লক্ষ কৃষক উপকৃত হয়েছেন। ধান সংগ্রহ বাবদ ব্যয় হয়েছে ৬২২৭৮.৬১ কোটি টাকা।
বিভিন্ন রাজ্যের প্রস্তাব অনুযায়ী খারিফ মরশুমে সরকার ৪৫.২৪ লক্ষ মেট্রিক টন ডাল ও তৈলবীজ সংগ্রহের অনুমোদন দিয়েছে। গত ৩ ডিসেম্বর পর্যন্ত সরকার নোডাল এজেন্সির মাধ্যমে ১২০৬২৬.২২ মেট্রিক টন চাল সংগ্রহ করেছে। এ বাবদ ৬৪৯.৫০ কোটি টাকা খরচ হয়েছে। উপকৃত হয়েছেন ৬৮৯৭৮ জন কৃষক। এর অধিকাংশই তামিলনাডু, মহারাষ্ট্র, গুজরাট, হরিয়ানা এবং রাজস্থানের।
অন্যদিকে, ৩ ডিসেম্বর পর্যন্ত পাঞ্জাব, হরিয়ানা, রাজস্থান, মধ্যপ্রদেশ, মহারাষ্ট্র, গুজরাট, তেলেঙ্গানা, অন্ধপ্রদেশ, ওড়িশা এবং কর্ণাটক থেকে মোট ৩৪৫৪৪২৯ তুলোর গাঁট যার মূল্য ১০১৪৫.৪৯ কোটি টাকা সংগ্রহ হয়েছে। এর ফলে মোট ৬৮৯৫১০ জন কৃষক উপকৃত হয়েছেন।
প্রতিরক্ষামন্ত্রক
ভেঙে পড়ল ভারতীয় বিমান বাহিনীর মিগ-২১ টাইপ-৬৯ প্রশিক্ষণকারী বিমান
নয়াদিল্লি, ২৫ সেপ্টেম্বর, ২০১৯
গোয়ালিওরের কাছে আজ সকালে ভারতীয় বিমান বাহিনীর মিগ-২১ টাইপ-৬৯ প্রশিক্ষণকারী বিমানটি ভেঙে পড়ে। গোয়ালিওর বিমানঘাঁটি থেকে নিয়মিত প্রশিক্ষণের উদ্দেশ্যে এই বিমানটি উড়েছিল। কিন্তু অবতরণ স্হল থেকে ৬ নটিক্যাল মাইল দূরত্বে এই বিমানটি ভেঙে পড়ে। তবে বিমানে থাকা দুজন চালকই নিরাপদে বেরিয়ে আসেন। উদ্ধারকারী হেলিকপ্টার তাদেরকে উদ্ধার করেছে। এই দূর্ঘটনায় বিচার বিভাগীয় তদন্তের নির্দেশ দেওয়া হয়েছে।
CG/ SS/NS
(Visitor Counter : 63
জলসম্পদমন্ত্রক
জল সংরক্ষণ ও তার সুষ্ঠু পরিচালনার বিষয়টি জন-আন্দোলনের রূপ দেওয়ার আহ্বান জানালেন নীতিন গড়করি
নয়াদিল্লি, ২৬ ফেব্রুয়ারি, ২০১৯
কেন্দ্রীয় জলসম্পদ, নদী উন্নয়ন ও গঙ্গা পুনরুজ্জীবন বিষয়ক মন্ত্রী শ্রী নীতিন গড়করি সোমবার নতুন দিল্লিতে আয়োজিত এক অনুষ্ঠানে ১৪টি বিভিন্ন ক্ষেত্রে মোট ৮২টি জাতীয় জল সংরক্ষণ পুরস্কার প্রদান করেন। অনুষ্ঠানে, বিভাগীয় মন্ত্রী শ্রী অর্জুন রাম মেঘওয়াল এবং সচিব শ্রী ইউ পি সিং উপস্থিত ছিলেন।
এই উপলক্ষে এক সমাবেশে শ্রী গড়করি বলেন, ভারতে জলের অভাব নেই কিন্তু জল সংরক্ষণ ও তার পরিচালনা ক্ষেত্রে দক্ষতার অভাব রয়েছে। জল সংরক্ষণের বিষয়ে সাধারণ মানুষের যে ভূমিকা রয়েছে সে ব্যাপারে তাঁদের সচেতন করে তোলার লক্ষ্যেই জাতীয় স্তরে জল সংরক্ষণ পুরস্কার প্রদানের প্রয়োজনীয়তা অনুভূত হয়। তিনি বলেন, জলসম্পদ ক্ষেত্রে এক নতুন পরিকল্পনা গ্রহণের প্রয়োজন রয়েছে। এই লক্ষ্য পূরণে জাতীয় জল সংরক্ষণ পুরস্কার এক গুরুত্বপূর্ণ পদক্ষেপ।
পরিচ্ছন্ন গঙ্গা মিশন প্রসঙ্গে শ্রী গড়করি জানান, কুম্ভ মেলার সময় জলের বিশুদ্ধতা ও প্রবাহধারা অক্ষুণ্ণ ছিল। দেশের মানুষ পরিষ্কার-পরিচ্ছন্নতার বিষয়টিকে প্রশংসা জানিয়েছেন। গঙ্গা নদীতে শুশুক, কচ্ছপ ও বিভিন্ন ধরণের পাখি দেখতে পাওয়ার বিষয়টি প্রমাণ করে যে, জলের গুণমান বজায় রয়েছে। ২০১৮-র জাতীয় জল পুরস্কার জয়ীদের অভিনন্দন জানিয়ে শ্রী গড়করি বলেন, জল সংরক্ষণের বিষয়টিকে গণ-আন্দোলনের রূপ দিতে জনগণের অংশগ্রহণ আবশ্যক। ভূগর্ভস্থ জলস্তর বৃদ্ধি, জলাধারগুলির যথাযথ সংরক্ষণের মতো বিষয়গুলি বর্তমানে বড় চ্যালেঞ্জ হয়ে উঠেছে বলে তিনি অভিমত প্রকাশ করেন।
অনুষ্ঠানে বিভাগীয় মন্ত্রী শ্রী মেঘওয়াল ১২ বছর পর পুনরায় এই পুরস্কার প্রদান শুরু হওয়ায় সন্তোষ প্রকাশ করে বলেন, জল সংরক্ষণের ব্যাপারে সচেতনতার প্রসারে এ এক গুরুত্বপূর্ণ পদক্ষেপ। তিনি পুরস্কারপ্রাপকদের জল সংরক্ষণের বিষয়ে আরও বেশি মানুষকে সচেতন করে তোলার জন্য আহ্বান জানান।
মহারাষ্ট্র, গুজরাট ও অন্ধ্রপ্রদেশকে প্রথম, দ্বিতীয় ও তৃতীয় স্থানাধিকারির পুরস্কার দেওয়া হয়। পুরস্কারস্বরূপ, যথাক্রমে ২ লক্ষ, ১.৫ লক্ষ ও ১ লক্ষ টাকা দেওয়া হয়েছে। এ বছর উন্নয়নকামী জেলাগুলির জন্য এক পৃথক বিভাগে পুরস্কার প্রদান শুরু হয়েছে।
CG/BD/DM
(Visitor Counter : 3282
প্রধানমন্ত্রীরদপ্তর
রাজস্থানের ঝুনঝুনু-এ ট্রাক্টর দুর্ঘটনায় মৃতদের প্রতি প্রধানমন্ত্রীর শোক প্রকাশ
পিএমএনআরএফ থেকে সাহায্যের ঘোষণা
নয়াদিল্লি, ২৯ মে, ২০২৩
প্রধানমন্ত্রী শ্রী নরেন্দ্র মোদী রাজস্থানের ঝুনঝুন-এ ট্রাক্টর দুর্ঘটনায় মৃতদের প্রতি গভীর শোক প্রকাশ করেছেন। প্রধানমন্ত্রীর জাতীয় ত্রাণ তহবিল  থেকে ক্ষতিগ্রস্তদের জন্য সাহায্যের ঘোষণা করা হয়েছে।
প্রধানমন্ত্রীর দপ্তর থেকে ট্যুইটে বলা হয়েছে;
“রাজস্থানের ঝুনঝুনুতে ট্রাক্টর দুর্ঘটনায় আমি মর্মাহত। শোকসন্তপ্ত পরিবার-পরিজনকে জানাই সমবেদনা। আহতদের দ্রুত আরোগ্য কামনা করি। প্রধানমন্ত্রীর জাতীয় ত্রাণ তহবিল থেকে মৃতদের নিকটাত্মীয়কে এককালীন ২ লক্ষ টাকা ও আহতদের ৫০ হাজার টাকা দেওয়া হবে: প্রধানমন্ত্রী।”
CG/PM/NS
(Visitor Counter : 50
রাষ্ট্রপতিরসচিবালয়
ঈদুল-আজহা উপলক্ষে রাষ্ট্রপতির শুভেচ্ছা
নয়াদিল্লি, ১২ আগস্ট, ২০১৯
রাষ্ট্রপতি শ্রী রামনাথ কোবিন্দ ঈদুল-আজহা উপলক্ষে দেশবাসীকে শুভেচ্ছা জানিয়েছেন।
এক শুভেচ্ছা বার্তায় রাষ্ট্রপতি বলেছেন “ঈদুল-আজহা উপলক্ষে আমি সকল নাগরিককে এবং দেশ-বিদেশের মুসলমান ভাই-বোনেদের আমার শুভেচ্ছা ও শুভকামনা জানাচ্ছি।
ঈদুল-আজহা হল ভালোবাসা, বন্ধুত্ব এবং মানবতার সেবার প্রতীক। আসুন, আমরা এই চিরায়ত মূল্যবোধ রক্ষার জন্য অঙ্গীকারবদ্ধ হই যা আমাদের সমগ্র সংস্কৃতির ঐতিহ্য। “
SSS/CB
(Visitor Counter : 180
শিল্পওবাণিজ্যমন্ত্রক
কোয়ালিটি কাউন্সিল অফ ইন্ডিয়ার কাজকর্ম পর্যালোচনায় শ্রী পীযূষ গোয়েল
নয়াদিল্লি, ১২ জুন, ২০২০
কেন্দ্রীয় বাণিজ্য ও শিল্প মন্ত্রী শ্রী পীযূষ গোয়েল আজ ভিডিও কনফারেন্সের মাধ্যমে কোয়ালিটি কাউন্সিল অফ ইন্ডিয়ার কাজকর্ম পর্যালোচনা করেছেন। এ প্রসঙ্গে শ্রী গোয়েল বলেন, ভারতের ভবিষ্যৎ নির্ধারণের ক্ষেত্রে গুণমান বজায় রাখা গুরুত্বপূর্ণ বিষয় হয়ে উঠতে চলেছে। তিনি আরও বলেন, আত্মনির্ভর ভারত তখনই সফল ও বাস্তবায়িত হবে, যখন গুণমানসম্পন্ন দেশীয় পণ্য ও পরিষেবাগুলির উৎকৃষ্টতা বজায় থাকে। আমাদের জীবনের প্রায় প্রতিটি ক্ষেত্রেই গুণমানের বিষয়টি অঙ্গাঙ্গীভাবে জড়িত রয়েছে।
কেন্দ্রীয় শিল্প ও অভ্যন্তরীণ বাণিজ্য প্রসার দপ্তরের অধীন কোয়ালিটি কাউন্সিল অফ ইন্ডিয়া একটি অলাভজনক স্বশাসিত সংস্থা। এই সংস্থা দেশে গুণমান সম্পর্কিত অভিযান গ্রহণ করে পণ্য ও পরিষেবার গুণমান সম্পর্কে সচেতনতা প্রচার করে থাকে। এই কাউন্সিল পণ্য ও পরিষেবার গুণমান বজায় রাখার ওপর গুরুত্ব দিয়ে সংশ্লিষ্ট সকল পক্ষকে সামিল করে সারা দেশে উৎকৃষ্টতার প্রসারে অভিযান চালিয়ে থাকে।
কোয়ালিটি কাউন্সিল অফ ইন্ডিয়ার কাজকর্মের প্রশংসা করে শ্রী গোয়েল বলেন, বিগত কয়েক বছরে এই সংস্থার কাজকর্মের পরিধি কয়েক গুণ বেড়েছে। সংস্থার বিভিন্ন প্রচেষ্টা অব্যাহত রাখার ওপর গুরুত্ব দিয়ে শ্রী গোয়েল বলেন, এই কাউন্সিল লকডাউনের সময় গুণমান বজায় রাখতে একাধিক উদ্যোগ নিয়েছে। কিন্তু সংস্থার কাছে প্রকৃত চ্যালেঞ্জ ও সুযোগ নিহিত রয়েছে কোভিড পরবর্তী সময়ে। তিনি এই সংস্থাকে দেশে দক্ষতার ক্ষেত্রে যে ঘাটতি রয়েছে, তা নিরূপণ করার পরামর্শ দিয়ে বলেন, কিভাবে এই ঘাটতি দূর করা যায়, তার সমাধানসূত্র সংস্থাকে বের করতে হবে।
শ্রী গোয়েল গুণগতমানের ক্রমাগত উন্নতির প্রসঙ্গ উল্লেখ করে বলেন, পণ্য ও পরিষেবা ক্ষেত্রে যে কোনও ধরনের অস্বচ্ছতা, অসাধুতা ও দূর্নীতি পরায়ণ কাজকর্ম ঠেকাতে সঠিক গুণমান নিরূপণ ব্যবস্থা থাকা অত্যন্ত জরুরি। বেসরকারি ক্ষেত্রগুলিকেও গুণমান মেনে চলতে উৎসাহিত করার জন্য কোয়ালিটি কাউন্সিল অফ ইন্ডিয়ার প্রতি আহ্বান জানান শ্রী গোয়েল।
(CG/BD/SB
আইনওবিচারমন্ত্রক
শ্রী কিরেণ রিজিজু নাগরিকদের মোবাইল-ভিত্তিক আইনি সহায়তা প্রদানে ‘সিটিজেন্স্ টেলি-ল মোবাইল অ্যাপ’ – এর সূচনা করেছেন
নয়াদিল্লি, ১৩ নভেম্বর, ২০২১
কেন্দ্রীয় আইন ও ন্যায় বিচার মন্ত্রী শ্রী কিরেণ রিজিজু নাগরিক-ভিত্তিক আইনি সহায়তা প্রদানের লক্ষ্যে ‘সিটিজেন্স্ টেলি-ল মোবাইল অ্যাপ’ – এর সূচনা করেছেন। অনুষ্ঠানে মন্ত্রকের প্রতিমন্ত্রী অধ্যাপক এস পি সিং বাঘেল উপস্থিত ছিলেন। উল্লেখ্য, ন্যায় বিচার দপ্তর ৮-১৪ নভেম্বর আজাদি কা অমৃত মহোৎসব উদযাপন করছে। এরই অঙ্গ হিসাবে এই মোবাইল অ্যাপের সূচনা করা হয়েছে।
অনুষ্ঠানে শ্রী রিজিজু জানান, ডিজিটাল ইন্ডিয়া ক্ষেত্রে প্রধানমন্ত্রী শ্রী নরেন্দ্র মোদীর দৃষ্টিভঙ্গীর সঙ্গে সামঞ্জস্য বজায় রেখেই এই উদ্যোগ নেওয়া হয়েছে। ডিজিটাল ইন্ডিয়া স্কিমের আওতায় ই-ইন্টারফেস প্ল্যাটফর্মে এই টেলি-ল মোবাইল অ্যাপ তৈরি করা হয়েছে। এটি সম্পূর্ণ দেশীয় প্রযুক্তিতে তৈরি বলেও তিনি জানান। কেন্দ্রীয় মন্ত্রী বলেন, এর মূল লক্ষ্যই হ’ল – সবকা প্রয়াস ও সবকা ন্যায় অর্জন নিশ্চিত করা। শ্রী রিজিজু বলেন, দেশের স্বাধীনতার ৭৫তম বর্ষকে স্মরণে রেখে সমস্ত রাজ্য ও কেন্দ্রশাসিত অঞ্চলগুলির ৭৫ হাজার গ্রাম পঞ্চায়েতে এই টেলি আইন পরিষেবা পৌঁছে দেওয়া হবে। তিনি আইনজীবীদের এই টেলি আইন অ্যাপ এবং আইনি সহায়তায় বিষয়ে প্রচারের জন্য এগিয়ে আসার আবেদন জানান। এই সিটিজেন্স টেলি-ল মোবাইল অ্যাপ ডাউনলোড করার বিষয়ে উৎসাহ যোগান তিনি। অনুষ্ঠানে মন্ত্রকের প্রতিমন্ত্রী, ন্যায় বিচার দপ্তরের সচিব বক্তব্য রাখেন।
CG/SS/SB
(Visitor Counter : 176
তথ্যওসম্প্রচারমন্ত্রক
কান চলচ্চিত্র উৎসবে শ্রী অনুরাগ ঠাকুরের সঙ্গে দেশের বিভিন্ন প্রান্তের চলচ্চিত্র ব্যক্তিত্বরা রেড কার্পেটে হাটবেন
এ আর রহমান, শেখর কাপুর, অক্ষয় কুমার, রিকি কেজ ও অন্যান্য বিশিষ্টজনেরা রেড কার্পেটে থাকবেন
নতুন দিল্লি, ১০ই মে, ২০২২
ভারতীয় দর্শকদের কাছে ৭৫তম কান চলচ্চিত্র উৎসবের রেড কার্পেট একটি গুরুত্বপূর্ণ বিষয় হয়ে উঠতে চলেছে। ১৭ই মে উৎসবের উদ্বোধনী দিবসে ভারতীয় প্রতিনিধিরা রেড কার্পেটে হাঁটবেন।
ভারতীয় প্রতিনিধি দলের নেতৃত্ব দেবেন তথ্য ও সম্প্রচার মন্ত্রী শ্রী অনুরাগ ঠাকুর। ভারতীয় প্রতিনিধি দলে রয়েছেন :
১) শ্রী অক্ষয় কুমার 
২) শ্রী এ আর রহমান 
৩) শ্রী মামে খান 
৪) শ্রী নওয়াজ উদ্দিন সিদ্দিকী 
৫) শ্রীমতী নয়নতারা 
৬) শ্রীমতী পুজা হেগড়ে 
৭) শ্রী প্রসূন যোশী 
৮) শ্রী আর মাধবন  কান চলচ্চিত্র উৎসবে ওয়ার্ল্ড প্রিমিয়ার অফ রকেট্রি
৯) শ্রী রিকি কেজ 
১০) শ্রী শেখর কাপুর 
১১) শ্রীমতী তামান্না ভাটিয়া 
১২) শ্রীমতী বাণী ত্রিপাঠি 
এবছর ভারতের সমৃদ্ধ ঐতিহ্যকে এই উৎসবে সকলের সামনে উপস্থাপিত করা হবে। উৎসবে অংশগ্রহণকারী প্রতিনিধিরা দেশের বিভিন্ন অঞ্চলের প্রতিনিধিত্ব করবেন। সম্প্রতি ৫২তম আন্তর্জাতিক চলচ্চিত্র উৎসবে বেশ কিছু উদ্যোগ নেওয়া হয়েছে। চলচ্চিত্র উৎসবে নেটফ্লিক্স, অ্যামাজন প্রাইমের মতো ওটিটি প্ল্যাটফর্ম জনপ্রিয় হিসেবে বেশ স্বীকৃতি পাচ্ছে। ভারত, এই চলচ্চিত্র উৎসবে ৭৫ জনকে ক্রিয়েটিভ মাইন্ডস অফ টুমোরো বা আগামী দিনের সৃজনশীল ব্যক্তিত্বর স্বীকৃতি দিয়েছে। ব্রিকস চলচ্চিত্র উৎসবেও একই ভাবনায় কাজ হয়েছে।
এবারের কান চলচ্চিত্র উৎসবে ভারত “অফিসিয়াল কান্ট্রি অফ অনার” –এর সম্মান পেতে চলেছে। এই উৎসব এমন একটি সময় হচ্ছে, যখন দেশ স্বাধীনতার অমৃত মহোৎসব উৎযাপন করছে। অন্যদিকে এবছরে ভারত ও ফ্রান্সের মধ্যে কূটনৈতিক সম্পর্কের ৭৫ বছর পূর্তি অনুষ্ঠিত হচ্ছে। মন্ত্রী এর আগে জানান, কান চলচ্চিত্র উৎসবে কান্ট্রি অফ অনারের সম্মান পাওয়ার পাশাপাশি এই সময়ে অডিও ভিয্যুয়াল শিল্পে ৫টি নতুন স্টার্টআপ সংস্থা কাজ শুরু করেছে।
CG/CB/SFS
(Visitor Counter : 102